جن ماؤ ٹاور

جن ماؤ بلڈنگ یا جن ماؤ ٹاور (چینی: 金茂大厦) چین کے شہر شنگھائی کی ایک 88 منزلہ عمارت ہے جو دنیا کی اولین 10 بلند ترین عمارات میں شامل ہے۔ اس عمارت میں دفاتر اور شنگھائی کا گرینڈ حیات ہوٹل بھی واقع ہے۔ 2005ء کے مطابق یہ چین کی سب سے بلند اور دنیا میں پانچویں سب سے بلند عمارت ہے۔ چین کی بلند ترین عمارت ہونے کا اعزاز 2008ء میں شنگھائی ورلڈ فنانشل سینٹر نامی عمارت کو مل جائے گا جو اس وقت زیر تعمیر ہے۔

عمارت میں قائم گرینڈ حیات ہوٹل 53 ویں سے 87 ویں منزل تک واقع ہے جس میں 555 کمرے ہیں۔ یہ زمین سے سب سے زیادہ بلندی پر واقع ہوٹل ہے تاہم مکمل طور پر ہوٹل کی عمارت ہونے کے باعث سب سے زیادہ بلند ہوٹل کی عمارت برج العرب ہے جو متحدہ عرب امارات کے شہر دبئی میں قائم ہے۔

عمارت کی 88 ویں منزل ہوٹل کا حصہ نہیں بلکہ 1520 مربع میٹر پر پھیلا ہوا ایک مشاہداتی عرشہ ہے جہاں ایک ہزار سے زائد افراد کی گنجائش ہے۔ یہاں سے پورے شنگھائی شہر کا انتہائی دلکش نظارہ دیکھنے کو ملتا ہے۔

عمارت میں نصب کی گئی لفٹیں 9.1 میٹر فی سیکنڈ کی رفتار سے چلتی ہیں اور محض 45 سیکنڈ میں نچلی منزل سے 88 ویں منزل پر پہنچادیتی ہیں۔

5 اکتوبر 2003ء کو چین کے قومی دن کے موقع پر فضاء سے چھلانگ لگانے والے ایک بین الاقوامی گروپ نے جن ماؤ ٹاور کی چھت سے چھلانگ لگائی۔ اس گروپ کے ایک رکن 34 سالہ آسٹریلین رولینڈ سمپسن کا پیراشوٹ فنی خرابی کے باعث نہ کھل سکا اور وہ ملحقہ دوسری عمارت سے جاٹکرائے اور کئی دن ہسپتال میں زندگی و موت کی کشمکش میں مبتلا رہنے کے بعد 22 اکتوبر کو چل بسے۔

 حوالہ جات 

 مزید دیکھیے 
 بلند ترین عمارات

زمرہ:1998ء میں پایہ تکمیل دفتری عمارات
زمرہ:بلند عمارات
زمرہ:چین
زمرہ:شنگھائی کے سیاحتی مقامات
زمرہ:مضامین جن میں آسان چینی زبان کا متن شامل ہے
زمرہ:مضامین جن میں روایتی چینی زبان کا متن شامل ہے
زمرہ:چین میں پوسٹ ماڈرن فن تعمیر
زمرہ:ویکی ڈیٹا سے مختلف مختصر وضاحت
زمرہ:شنگھائی کے امتیازی مقامات
زمرہ:شنگھائی میں فلک بوس عمارتیں
زمرہ:چین کے ہوٹل
زمرہ:فلک بوس عمارات
زمرہ:چین میں مینار
زمرہ:شنگھائی
زمرہ:چین میں 1998ء
زمرہ:چین میں فلک بوس ہوٹل
زمرہ:ایشیا میں فلک بوس عمارتیں
زمرہ:چین میں دفتری عمارات
زمرہ:چین میں فلک بوس عمارات
زمرہ:شنگھائی میں فلک بوس ہوٹل
زمرہ:شنگھائی میں ہوٹل